
Здравейте, имам следния казус. Работя на безсрочен трудов договор. В известен момент се явих на ТЕЛК за освиделстване, като заключението на комисията е че мога да работя сегашната си работа, но при облекчение условия на труд. Работодателят ме трудоустрои на същата работа, но при обекчени условия на труд. Сега по време на извънредната епидемиологична обстановка, която трае до 30 април 2021 г., реших да използвам платен отпуск, но работодателят категорично ми отказа, въпреки че е длъжен да ми я разреши. Какво да направя в този случай. Прилагам извадка от Кодекса на труда.  

Чл. 173а. (2) (Доп. – ДВ, бр. 44 от 2020 г., в сила от 14.05.2020 г.) Работодателят е длъжен да разрешава ползването на платен годишен отпуск или на неплатен отпуск при обявено извънредно положение или обявена извънредна епидемична обстановка по искане на:  

1. бременна работничка или служителка, както и на работничка или служителка в напреднал етап на лечение ин-витро;  

2. майка или осиновителка на дете до 12-годишна възраст или на дете с увреждане независимо от възрастта му;  

3. работник или служител, който е самотен баща или осиновител на дете до 12-годишна възраст или на дете с увреждане независимо от възрастта му;  

4. работник или служител, който не е навършил 18-годишна възраст;  

5. работник или служител с трайно намалена работоспособност 50 и над 50 на сто;  

6. работник или служител с право на закрила при уволнение по чл. 333, ал. 1, т. 2 и 3.


 

Отпуск по чл. 173а, ал. 2, т. 5
===============================

 

Здравейте, г-н Кютукчиев, 


правилно сте цитирал разпоредбата на чл. 173а, ал. 2, т. 5 от КТ. Работодателят е длъжен да Ви разреши отпуск съгласно посочената разпоредба, в противен случай можете да подадете сигнал към Инспекцията по труда. Необходимо е обаче да имате писмена молба до работодателя за искане на въпросния отпуск.


Поздрави,  

адв. Николина Митова  

тел. 0898 303092


